પોરબંદર શહેરના મુખ્ય રોડ સહયોગ હોસ્પિટલની સામે વરસાદી પાણીના નિકાલની ગટરનું કામ ચાલી રહ્યું છે. આ ગટરનું કામ ખૂબ જ નબળું થઈ રહેલ છે અને પાણીમાં કાેંક્રીટ થઈ રહેલ છે. એવો ફોન જિલ્લા કાેંગ્રેસ સમિતિના પ્રમુખ નાથાભાઈ આેડેદરાને આવતા નાથાભાઈ આેડેદરા અને શહેરના નવનિયુક્ત કાેંગ્રેસ પ્રમુખ પરીમલભાઈ ઠકરાર સ્થળ ઉપર દોડી ગયા હતા ત્યાં જઈને નિરીક્ષણ કરતા પીવાના પાણીની પાઈપલાઈન લીકેજ હતી. આ પાણી વરસાદી પાણીના નિકાલ માટે ખોદાઈ ગયેલ ગટરમાં વહેતું હતું. દિવસોથી ડીવોટરીગ કરે છે પણ પાણી આેછું થતું નહોતું. તેથી પીવાના પાણીમાં કાેંક્રીટ કરીને ઢાંકી દેવાનો પ્રયત્ન કરતા હતા. રામદેવ મોઢવાડીયાએ ચીફ આેફીસરને જાણ કરતા ચીફ આેફીસરે એન્જીનીયર બથીયાભાઈને મોકલીને આ કામ તાત્કાલીક બંધ કરાવ્યું હતું. રામદેવ મોઢવાડીયાએ પાણીની પાઈપલાઈન લીકેજ થતી હતી અને આ પાણીનું સીપેજ નગરપાલિકાના એન્જીનીયરને બતાવ્યું હતું અને આજુબાજુના રહીશોએ જણાવ્યું હતું કે જ્યારે પીવાના પાણીની લાઈનમાં પાણી ફોર્સથી આવતું હોય ત્યારે ખોદાણ કરેલી ગટરમાં આ પાણી પણ ફોર્સથી આવતું હોય છે અને આ પાણીની સાથે ગટરનું પાણી પણ મીક્સ થઈ રહ્યાનું માલુમ પડ્યું હતું.